આસારામ અને નારાયણ સાંઇ સામેના બળાત્કાર કેસના મહત્વના ત્રણ સાક્ષીઓની ગોળી મારી હત્યા કરનાર અને ચાર લોકો પર ફાયરિંગ કરીને ખૂનની કોશિશ કરનારા કાર્તિક ઉર્ફે રાજુ દુલાલચંદ હલદર નામના શાર્પ શૂટરની એટીએસએ છત્તીસગઢ ખાતે તેના ઘરેથી ધરપકડ કરી હતી. પોલીસ તપાસમાં તેણે રાજકોટ ખાતે અમૃત પ્રજાપતિ, હરિયાણામાં ક્રિપાલસિંહ અને આસારામના રસોઇયા અખિલ ગુપ્તાની મુઝ્ઝફરનગર ખાતે પોતે જ ગોળી મારી હત્યા કરી હોવાની કબૂલાત કરી હતી. આ સિવાય રાજુ ચાંડક અને મહેન્દ્ર ચાવલા પર અને લાલા ઠાકોર ઉપર હુમલો કર્યો હોવાની કબૂલાત કરી હતી.